EU – BiH: Bezvizni režim i dalje na čekanju
Još se ne može govoriti o datumu kada će za građane BiH, a i Albanije, jer se obje zemlje razmatraju u paketu, biti ukinute vize
Sve zemlje koje žele stupiti u takav režim sa EU treba da slijede zadatu mapu puta, ispune oštre uvjete sigurnosti granica, putnih isprava.... Proces zavisi samo od tehničkih uvjeta i ničega drugog, ističu u Evropskoj komisiji. Sve i jeste tako dok se ne pokaže drugačije. Sve traženo je tu, ali bezviznog režima još uvijek nema. Tako bi se, u nakraćem, moglo izvjestiti sa prvog jesenjeg susreta evropskih parlamentaraca okupljenih u Komitetu za unutrašnje poslove sa predstavnicima Evropske komisije koji su prentirali svoj novi izvještaj o stanju na terenu, u zemljama koje traže režim putovanja po Evropskoj uniji bez viza. Sve zemlje koje žele stupiti u takav režim sa EU treba da slijede zadatu mapu puta, ispune oštre uvjete sigurnosti granica, putnih isprava.... Proces zavisi samo od tehničkih uvjeta i ničega drugog, ističu u Evropskoj komisiji. Sve i jeste tako dok se ne pokaže drugačije. A pokazalo se drugačije. Iako izvještaj Evropske komisije ne bilježi nikakve manjkavosti u izvršenju svega onoga što je do danas morala izvršiti bosanskohercegovačka strana, još se uvijek ne može govoriti o datumu kada će za građane BiH, a i Albanije, jer se obje zemlje razmatraju "u paketu," biti ukinute vize. Riječ je o prodceduri. Evropska komisija danas prezentirani izvještaj smatra privremenim, jer sada slijede konsultacije o njemu unutar Komisije, a očekuje se da u narednih 10-tak dana, koliko one budu trajale, BiH zabilježi još poneki razultat u borbi protiv korupcije, organizovanog kriminala i slično... Rezultat je dodatno kašnjenje u procesu, nemogućnst da se za BiH konačno odredi datum supanja na snagu bezviznog režima, što, podsjeća izvjestiteljka za bezvizni režim Evropskog parlamenta Tanja Fajon, nije bio slučaj sa CG, Srbijom i Makedonijom kada je tim zemljama odobren bezvizni režim: Teoretski moguće, ali praktično gotovo "nemoguća misija” je da odmah po objavljivanju konačnog izvještaja Evropske komisije, Komiet za unutrašnje poslove Evropskog parlamenta podrži ukidanje viza, a da krajem septembra, ili početkom oktobra to uradi i cijeli Evropski parlament. To onda, opet teoretski, ostavlja dovoljno vremena ministrima unutrašnjih poslova da stave svoj potpis na odluku i tako omoguće Bosancima i Hercegovcdima da u narednu godinu uđu putujući Evropom. Međutim, teorija je jedno, a praksa pokazuje da se Evropska komisija ne žuri da završi svoj dio posla, možda po nekoj direktivi ili je, jednostavno, riječ o birokratiji.